
23-TA-2014: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi
TA saskaņojamie dokumenti
Noteikumu projekts 4.0
Anotācija (ex-ante) 5.0
MK sēdes protokollēmuma projekts 2.0
Atzinuma sniedzējs
Biedrība "Latvijas Drošības un aizsardzības industriju federācija"
Atzinums iesniegts
24.07.2024.
Atzinuma sniegšanas termiņš
24.07.2024.
Saskaņošanas rezultāts
Nesaskaņots
Pieejamības statuss
Vispārpieejams

	Noteikumu projekts
 Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi
	Iebildums
DAIF Latvija iebilst pret tālāku MK noteikumu projekta virzību, bez saskaņošanas sanāksmes organizēšanas ar visām institūcijām, kuras iepriekš ir iesniegušas atzinumus ar priekšlikumiem vai iebildumiem. Šobrīd saskaņošanā nodotais MK noteikumu projekts ir ticis konceptuāli precizēts pēc saskaņošanas sanāksmēm, kurās  nav tikušas pārstāvētas drošības un aizsardzības industrijas, līdz ar to nav iespējams šobrīd izvērtēt precizēto normu pamatojumu. Precizētās normas ir būtiski mainītas salīdzinot ar iepriekšējā saskaņošanas procesā nodoto un saskaņoto MK noteikumu projektu. 
Piedāvātā redakcija

	Anete Lūsare (DAIF Latvija)

18. Projektu iesniegumu vērtēšanas komisijā sadarbības iestāde iekļauj:
	Iebildums
DIAF Latvija iebilst pret MK noteikumu projektā paredzētajiem pārstāvjiem vērtēšanas komisijā tikai no atbildīgās ministrijas un Aizsardzības ministrijas, jo, lai kvalitatīvi novērtētu tieši projektu iesniegumu inovācijas un zinātnisko aspektu, fundamentāli svarīgi ir iesaistīt gan drošības un aizsardzības industrijas, gan zinātnisko un pētniecības organizāciju pārstāvjus.
Iepriekšējā MK noteikumu projektā, kas tika arī saskaņots no DAIF Latvija puses, jau bija paredzēts šāds punkts, ka vērtēšanas komisijā tiek iesaistīts drošības un aizsardzības nozares pārstāvošās organizācijas pārstāvis.
Papildus tam ir svarīgi, ka saskaņā ar šī brīža MK noteikumu redakciju, kas paredz, ka "Pasākuma mērķis ir finansējuma pieejamības nodrošināšana uzņēmumu duālas nozīmes jaunu produktu, pakalpojumu un tehnoloģiju izstrādei aizsardzības un drošības jomā", aicinām iekļaut vērtēšanas komisijā ar Iekšlietu ministrijas pārstāvi, ņemot vērā, ka drošības jomas attīstība ir šīs nozares ministrijas atbildībā. Jāmin, ka Iekšlietu ministrija jau šobrīd ir identificējusi priotiāros un svarīgos attīstības virzienus, kuri tieši atbilstu šīs atbalsta programmas mērķim - ar industrijas un zinātnes un pētniecības organizāciju iesaisti iekšējās drošības uzlabošanai. 
 
Piedāvātā redakcija
18. Projektu iesniegumu vērtēšanas komisijā sadarbības iestāde iekļauj:
18.1. Atbildīgās iestādes pārstāvi;
18.2. Aizsardzības ministrijas pārstāvi;
18.3. Iekšlietu ministrijas pārstāvi;
18.4. Drošības un aizsardzības nozares pārstāvošās organizācijas pārstāvi.

52. Projekta pārtraukšana pirms termiņa beigām ir atbalstāma, ja projekta īstenošanas gaitā finansējuma saņēmējs konstatē, ka nebūs iespējams pilnībā sasniegt projekta izvirzīto mērķi. Sadarbības iestāde pamatojoties uz zinātniskās kvalitātes izvērtējumu, kuru sniedz Aizsardzības ministrija, izvērtē projekta rezultātus, iekļautās izmaksas un sasniegto rezultātu atbilstību projekta mērķim un plānotajām aktivitātēm. Projektā ietverto atsevišķu aktivitāšu izmaksas ir attiecināmas, ja aktivitātes ietvaros plānotā darbība ir pilnībā pabeigta atbilstoši projekta iesniegumam un līguma par projekta īstenošanu nosacījumiem. Izmaksas var tikt attiecinātas un iekļautas maksājuma pieprasījumā tikai par tādiem starpposmiem, kas projekta pārtraukšanas brīdī ir pabeigti.
	Priekšlikums
Aicinām precizēt MK noteikumu 52.punktu, paredzot, ka pie situācijas, kad  sadarbības iestāde pamatojas uz zinātniskās kvalitātes izvērtējumu, kuru sniedz Aizsardzības ministrija un piesaistītās zinātniskās un pētniecības organizācijas, izvērtē projekta rezultātus, iekļautās izmaksas un sasniegto rezultātu atbilstību projekta mērķim un plānotajām aktivitātēm. 
Zinātniskās un pētniecības organizācijas ir tās, kuras var sniegt kvalitatīvu zinātniskās kvalitātes izvērtējumu, savukārt Aizsardzības ministrija var sniegt viedokli par projekta atbilstību aizsardzības jomas prioritātēm un vajadzībām. 
Piedāvātā redakcija
-
	Anete Lūsare (DAIF Latvija)



